Եվրաինտեգրման համատեքստում մարդու իրավունքների և տարբեր ազատությունների հետ կապված խնդիրներն արմատական բարեփոխումներով լուծելու փոխարեն` թուրքական իշխանությունները նախաձեռնել են ազգային փոքրամասնությունների իրավունքների վերականգնմանն ու խոսքի ազատությանն առնչվող մակերեսային բարեփոխումներ, ինչպիսիք են` ինքնաթիռներում քրդերեն ծանուցումներ կատարելու, բնակավայրերի անունների փոփոխման կարգն արագացնելու, որոշ վայրերում քրդերեն ցուցանակներ տեղադրելու հարցերը: Բացի այդ, թուրքական իշխանությունները նաև ազատ են արձակել քրդերի դեմ կոտորածները վերջ դնելու կոչով հանդես եկած քսանչորս ակադեմիկոսի: